Большая частка гуртоў выконвае ў кожнай хаце толькі адну песню, “Там стояла cосна”. Традыцыйна яе спявалі толькі ля хаты, дзе была дзяўчына на выданні. Аднойчы за вечар давялося пачуць шчадроўку для гаспадара. Большасць гуртоў ходзіць з ражком, некаторыя з музыкай — гармонікам, ці прынамсі барабанам. Пераходзячы з падворку на падворак, спяваюць “класіку” рускай поп-музыкі: “Одинокая ветка сирени”, “Девчонки полюбили не меня”, а часам гучаць танцавальныя мелодыі Полькі ды Карапету.